Боян Бойчев
Ако знаеш…

chitanka.info

Ако знаеш колко много те обичам,

Ще си най-богата на земята,

Тогава всичките звезди на небосклона

Ще бъдат огърлицата ти златна.

Ако знаеш колко страстно те обичам,

Светът ще лумне във пожари,

Вулканите ще се събудят с огън,

Когато те жадувам жарко.

Ако знаеш колко силно те обичам,

Трусове земята ще разтърсят,

Ще се рушат цивилизации, устните

Щом в унес твойте търсят.

Ако знаеш колко нежно те обичам,

Пролетта ще бъде волната ти люлка,

Цветен дъжд над тебе ще се спусне,

Прегръщам те, щастлив че ти си тука.

юли 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.